ມາເກົາ

ມາເກົາ ມີຊື່ທາງການວ່າ ເຂດ​ບໍລິຫານ​ພິ​ເສດ​ມາ​ເກົາ​ແຫ່ງ​ສາທາລະນະ​ລັດ​ປະຊາຊົນ​ຈີນ ເປັນພື້ນເທິງຊາຍຝັ່ງພາກໃຕ້ ຂອງປະເທດຈີນ ປົກຄອງໂດຍປະເທດປອກຕຸຍການກ່ອນພ.ສ. 2542 ເປັນອານານິຄົມຂອງເອີຣົບທີ່ເກົ່າແກ່ທີ່ສຸດໃນຈີນ ຕັ້ງແຕ່ຄຣິດສະຕະວັດທີ່ 16 ອຳນາດອະທິປະໄຕເໜືອມາເກົາໄດ້ຍ້າຍໄປທີ່ສາທາລະນະລັດປະຊາຊົນຈີນໃນພ.ສ. 2542 ການເປັນເຂດປົກຄອງພິເສດຂອງຈີນ ໂດຍມີຖານະເປັນ ເຂດບໍລິຫານພິເສດ ຂອງຈີນພາຍໃຕ້ຫຼັກການ “ໜຶ່ງປະເທດສອງລະບົບ” ເປັນເວລາ 50 ປີ ຈາກວັນທີ 19 ທັນວາ 2542 ຈົນເຖິງປີ ວັນທີ 19 ທັນວາ 2592 ມາເກົາໄດ້ມີບົດບາດທີ່​ມີ​ອິດ​ທິ​ພົນ​ຂອງ​ຈີນ​ ແລະ ​ປະ​ເທດ​ຕາ​ເວັນ​ຕົກ​ ໂດຍ​ສະ​ເພາະລະ​ຫວ່າງ​ຄຣິດສະຕະວັດທີ່ 16 ແລະ ຄຣິດສະຕະວັດທີ່ 19 ຜູ້ທີ່ອາໄສຢູ່ໃນມາເກົາສ່ວນໃຫຍ່ເວົ້າພາສາກວາງຕຸ້ງເປັນພາສາແທ່ ພາສາຈີນກາງ ພາສາປອກຕຸຍການ ແລະພາສາອັງກິດກໍມີເວົ້າດ້ວຍ ຊາວມາເກົາ (Macanese) ມີຄວາມໝາຍໂດຍກວ້າງໆ ຄືຜູ້​ທີ່​ອາ​ໃສ​ຢ່າງ​ຖາ​ວອນ​ໃນ​ມາເກົາ ສ່ວນໃນວົງແຄບ ໝາຍເຖິງ ຄົນພື້ນເມືອງໃນມາເກົາ ທີ່ສືບທອດມາຈາກຊາວປອກຕຸຍການ ມັກຈະປະສົມກັບຄົນຈີນ ແລະ ບັນພະບຸລຸດຊາດອື່ນໆ ນອກເໜືອໄປຈາກທີ່ເຫຼືອຂອງປະຫວັດສາດນຸກອານານິຄົມແລ້ວ ມາເກົາປະກອບໄປດ້ວຍສ່ວນທີ່ຕິດກັບແຜ່ນດິນໃຫຍ່ ເອີ້ນວ່າແຫຼມມາເກົາ ແລະ ສ່ວນທີ່ເປັນເກາະ ໄດ້ແກ່ ໄທປາ, ໂກໄຕ ແລະໂກໂລອານີ ອ້າງອີງ